समैण में पांच घंटे चली बैठक में नहीं हो सका सर्वसम्मति से चुनाव
समैणवासियों ने एक अच्छी पहल की शुरुआत करते हुए बुधवार को पूरे गांव की बैठक का आयोजन किया। जिसका मुद्दा था गांव के सरपंच, ब्लॉक समिति जिला परिषद सदस्य पर सर्वसम्मति बनाना।
गांव के कम्युनिटी सेंटर पर आयोजित बैठक में गांव के निवर्तमान सरपंच नसीब सिंह सहित सर्व जाट खाप के राष्ट्रीय प्रवक्ता सूबे सिंह, पूर्व जिला परिषद चेयरमैन बलबीर सिंह बल्ली, कुल्ला राम, पूर्व सरपंच खाप मुखिया बिरखा राम गिल दलजीत सिंह गिल आदि शामिल हुए। लगभग पांच घंटे की मशक्कत के बाद भी कोई पूर्ण सहमति नहीं बन पाई। हालांकि उस मीटिंग में सरपंच पद के लिए रामपाल की पुत्रवधु ब्लॉक समिति से खुशीराम सूरजभान की पुत्रवधु और जिला परिषद के लिए प्रधान जोरा सिंह की धर्मप|ी का नाम सामने आने पर घोषणा भी कर दी गई लेकिन पूर्ण रूप से सहमति नहीं बन पाई।
ज्ञात रहे है कि गांव समैण में इस बार सरपंच पद रिजर्व महिला के लिए आरक्षित किया गया है जिसको लेकर गांव से सरपंच पद की अनुसूचित जाति की लगभग आठ महिलाएं चुनाव मैदान में हैं। गांव में भाईचारा शांति बनाए रखने के लिए गांव की मीटिंग बुलाई गई लेकिन कुछ उम्मीदवार चुनाव लड़ने की जिद पर अड़े रहे। कुछ ग्रामीणों ने भी सहमति का विरोध किया जिसके बाद स्थिति असमंजस की हो गई। उसी को लेकर लगभग पांच घंटे माथापच्ची की गई जिसके बाद भी कोई संतोषजनक परिणाम निकल सका पूर्ण रूप से किसी भी उम्मीदवार पर सहमति नहीं बन पाई।
इस अवसर पर पूर्व सरपंच ईश्वर सिंह, रणधीर गिल, कृष्ण सिंह, जाट आरक्षण संघर्ष समिति के हल्का प्रधान बलवंत गिल, प्रिसिंपल बलवान सिंह, राजबीर गिल, जोरा प्रधान आदि मौजूद थे।
गांव समैण में सरपंच, जिप पंचायत समिति सदस्य पर सर्वसम्मति के लिए बैठक में उमड़े गांववासी।
hin_Deva hin_Deva hin_Deva hin_Deva mai_Deva hin_Deva